Sistema immunitari

context: Les barreres químiques també protegeixen de les infeccions. La pell i l'aparell digestiu secreten pèptids antimicrobians, com ara les β-defensines.[7] Enzims com ara els lisozims i les fosfolipases A2 en la saliva, llàgrimes i la llet materna també són antibacterians.[8][9] Les secrecions vaginals serveixen de barrera química després de la menarquia, quan esdevenen lleugerament àcides, mentre que el semen conté defensines i zinc per matar patògens.[10][11] A l'estómac, els àcids gàstrics i les proteases actuen com a potents defenses químiques davant dels patògens ingerits.
qas: answers: text: protegeixen de les infeccions
question: Quina és una de les funcions de les barreres químiques?

answers: text: β-defensines
question: Quins pèptids antimicrobians secreten la pell i l'aparell digestiu?

answers: text: Enzims
question: Què són els lisozims i les fosfolipases A2?

answers: text: com a potents defenses químiques davant dels patògens ingerits
question: Com actuen a l'estómac els àcids gàstrics?

answers: text: en la saliva, llàgrimes i la llet materna
question: On es poden trobar enzims antibacterians?

context: La fagocitosi és una part important de la immunitar innata cel·lular duta a terme per cèl·lules anomenades fagòcits, que absorbeixen, o es mengen, patògens i partícules. Generalment, els fagòcits patrullen el cos a la recerca de patògens, però poden ser cridats a punts específics per les citocines.[5] Un cop un patogen ha estat absorbit per un fagòcit, queda atrapat en una vesícula intracel·lular anomenada fagosoma, que posteriorment es fusiona amb una altra vesícula anomenada lisosoma per formar un fagolisosoma. El patogen és mort per l'activitat d'enzims digestius o després d'un esclat oxidatiu que allibera radicals lliures dins el fagolisosoma.[29][30] La fagocitosi evolucionà com a mitjà d'adquirir nutrients, però aquest paper s'estengué en els fagòcits per incloure l'absorció de patògens com a mecanisme de defensa.[31] La fagocitosi representa probablement la forma més antiga de defensa, car s'han identificat fagòcits tant en animals vertebrats com en invertebrats.[32]
qas: answers: text: les citocines
question: Qui pot cridar als fagòcits a punts específics?

answers: text: fagosoma
question: On queda atrapat el patogen que ha estat absorbit per un fagòcit?

answers: text: la forma més antiga de defensa
question: Què representa probablement la fagocitosi?

answers: text: tant en animals vertebrats com en invertebrats
question: On s'han identificat fagòcits?

context: Tant els limfòcits B com els limfòcits T porten molècules receptores que reconeixen dianes específiques. Les cèl·lules T només reconeixen una diana aliena, com ara un patogen, després que els antígens (petits fragments del patogen) hagin estat processats i presentats en combinació amb un receptor propi anomenat molècula de complex d'histocompatibilitat principal (MHC). Hi ha dos subtipus principals de limfòcits T: els limfòcits T citotòxics i els limfòcits T col·laboradors. Els limfòcits T citotòxics només reconeixen antígens acoblats a molècules d'MHC de classe I, mentre que els limfòcits T col·laboradors només reconeixen antígens acoblats a molècules d'MHC de classe II. Aquests dos mecanismes de presentació d'antigen reflecteixen els rols diferents dels dos tipus de limfòcit T. Un tercer tipus, menys important, són els limfòcits T γδ, que reconeixen antígens intactes que no estan acoblats a cap receptor d'MHC.[41]
qas: answers: text: Tant els limfòcits B com els limfòcits T
question: Qui porten molècules receptores que reconeixen dianes específiques?

answers: text: els limfòcits T citotòxics i els limfòcits T col·laboradors
question: Quins són els subtipus principals de limfòcits T?

answers: text: T γδ
question: Quin és el tipus de limfòcits menys importants?

context: Els neutròfils i els macròfags són fagòcits que viatgen pel cos a la recerca de patògens invasors.[33] Els neutròfils es troben normalment dins la sang i són el tipus més abundant de fagòcit, representant normalment entre el 50% i el 60% del total de leucòcits circulants.[34] Durant la fase aguda de la inflamació, especialment com a resultat d'una infecció bacteriana, els neutròfils migren vers el punt d'inflamació en un procés anomenat quimiotaxi, i generalment són les primeres cèl·lules a arribar al punt d'infecció. Els macròfags són cèl·lules versàtils que resideixen dins de teixits i produeixen una gran varietat de substàncies incloent-hi enzims, proteïnes del complement i factor reguladors com ara la interleucina 1.[35] Els macròfags també fan la funció de carronyers, eliminant les cèl·lules desgastades i altres residus del cos, i com a cèl·lules presentadores d'antígens que activen el sistema immunitari adaptatiu.[3]
qas: answers: text: són fagòcits que viatgen pel cos a la recerca de patògens invasors
question: Què són els neutròfils i els macròfags?

answers: text: dins la sang
question: On es troben normalment els neutròfils ?

answers: text: entre el 50% i el 60%
question: Quin percentatge del total de leucòcits circulants representen els neutròfils?

answers: text: els neutròfils
question: Quines són les primeres cèl·lules a arribar al punt d'infecció?

context: Els microorganismes o toxines que aconsegueixin entrar en un organisme es trobaran amb les cèl·lules i els mecanismes del sistema immunitari innat. La resposta innata sol desencadenar-se quan els microbis són identificats per receptors de reconeixement de patrons, que reconeixen components que estan presents en amples grups de microorganismes,[17] o quan les cèl·lules danyades, lesionades o estressades envien senyals d'alarma, molts dels quals (però no tots) són reconeguts pels mateixos receptors que reconeixen els patògens.[18] Les defenses immunitàries innates són inespecífiques, cosa que vol dir que responen als patògens d'una manera genèrica.[5] Aquest sistema no confereix una immunitat permanent contra un patogen. El sistema immunitari innat és el sistema dominant de defensa en la majoria d'organismes.[2]
qas: answers: text: components que estan presents en amples grups de microorganismes
question: Què reconeixen els receptors de reconeixement de patrons?

answers: text: les cèl·lules danyades, lesionades o estressades
question: Qui envia senyals d'alarma?

answers: text: d'una manera genèrica
question: Com responen als patògens les defenses immunitàries innates?

answers: text: El sistema immunitari innat
question: Quin és en la majoria d'organismes el sistema dominant de defensa?

answers: text: amb les cèl·lules i els mecanismes del sistema immunitari innat
question: Amb què es trobaran les toxines que aconsegueixin entrar en un organisme?

context: Els limfòcits T γδ tenen un receptor dels limfòcits T (TCR) alternatiu diferent del dels limfòcits T CD4+ i CD8+ (αβ), i comparteixen les característiques dels limfòcits T col·laboradors, limfòcits T citotòxics i cèl·lules NK. Les condicions que produeixen respostes dels limfòcits T γδ no estan completament compreses. Com altres subconjunts de limfòcits T «no convencionals» amb TCRs invariants, com ara els limfòcits T NK CD1d-restringides, els limfòcits T γδ se situen al límit entre la immunitat innata i l'adaptativa.[48] D'una banda, els limfòcits T γδ són un component de l'adaptativa, car rearrangen gens dels TCR per augmentar la diversitat de receptors i també poden desenvolupar un fenotip de memòria. D'altra banda, els diversos subconjunts també formen part del sistema immunitari innat, car els receptors TCR o NK restringits poden ser utilitzats com a receptors de reconeixement de patrons. Per exemple, grans quàntitats de limfòcits T Vγ9/Vδ2 T humans responen en poques hores a molècules comunes produïdes per microbis, i limfòcits T Vδ1+ altament restringits de l'epiteli responen a les cèl·lules epitelials estressades.[49]
qas: answers: text: limfòcits T col·laboradors, limfòcits T citotòxics i cèl·lules NK
question: Amb qui comparteixen característiques els limfòcits T γδ?

answers: text: subconjunts de limfòcits T «no convencionals» amb TCRs invariants
question: Què són els limfòcits T NK CD1d-restringides?

answers: text: al límit entre la immunitat innata i l'adaptativa
question: On es situen els limfòcits T γδ ?

answers: text: com a receptors de reconeixement de patrons
question: Com poden ser utilitzats els receptors TCR o NK restringits?

answers: text: limfòcits T Vδ1+ altament restringits de l'epiteli
question: Quins limfòcits responen cèl·lules epitelials estressades?